**Likumprojekta „Grozījumi Jūras kodeksā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Jūras kodeksā” (turpmāk - likumprojekts) ir izstrādāts, lai pārņemtu nacionālajos normatīvajos aktos direktīvu un starptautisko konvenciju grozījumus, kā arī lai aktualizētu Jūras kodeksa normas atbilstoši praksē konstatētajām problēmām. Likumprojekts stāsies spēkā saskaņā ar Oficiālo publikāciju un tiesiskās informācijas likumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1) Padomes 2016. gada 19. decembra Direktīva 2017/159/ES, ar ko īsteno Nolīgumu, ar ko īsteno Starptautiskās Darba organizācijas 2007. gada Konvenciju par darbu zvejniecībā, kas noslēgts 2012. gada 21. maijā starp Eiropas Savienības Lauksaimniecības kooperatīvu vispārējo konfederāciju (COGECA), Eiropas Transporta darbinieku federāciju (ETDF) un Eiropas Savienībā darbojošos Zvejnieku saimniecību nacionālo organizāciju asociāciju (Europêche) (turpmāk – Direktīva 2017/159/ES);  2) Padomes 2018. gada 23. janvāra Direktīva 2018/131/ES, ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) nolīgumu grozīt Direktīvu 2009/13/EK saskaņā ar 2006. gada Konvencijas par darbu jūrniecībā 2014. gada grozījumiem, ko Starptautiskā Darba konference apstiprināja 2014. gada 11. jūnijā (turpmāk – Direktīva 2018/131/ES);  3) Starptautiskās Darba konferences 2018. gada 5. jūnijā apstiprinātie grozījumi 2006. gada Konvencijas par darbu jūrniecībā (MLC) Kodeksā;  4) Ar 2012. gada 19. aprīļa Starptautiskās Jūrniecības organizācijas (IMO) Juridiskās komitejas Rezolūciju LEG.5(99) pieņemtie grozījumi attiecībā uz ierobežojumiem, kas noteikti 1976. gada Konvencijas par atbildības ierobežošanu attiecībā uz jūras prasībām 1996. gada protokolā (stājās spēkā 2015. gada 8. jūnijā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar Direktīvas 2017/159/ES 4.panta 1.punktu dalībvalstīm līdz 2019. gada 19. novembrim ir jāpieņem normatīvie akti, lai nodrošinātu Direktīvas 2017/159/ES ieviešanu. Direktīva 2017/159/ES nosaka zvejnieku darbam piemērojamos minimālos standartus, kas ietverti 2007. gada Konvencijā par darbu zvejniecībā (stājās spēkā 2017. gada 16. novembrī). Latvija nav pievienojusies šai konvencijai. Šobrīd zvejnieku darba apstākļiem un nodarbināšanai ir piemērojama Jūras kodeksa G sadaļa *Jūrnieki*, kā arī Darba likums un citi normatīvie akti. Lai pārņemtu Direktīvā 2017/159/ES ietvertās normas nacionālajos normatīvajos aktos, ir jāveic grozījumi Jūras kodeksā. Tādejādi likumprojekts paredz papildināt Jūras kodeksu ar jaunu sadaļu, kas ietvertu nosacījumus par zvejnieku nodarbinātību, kā arī deleģējumu Ministru kabinetam līdz 2019. gada 15. novembrim izdot noteikumus, nosakot Direktīvā 2017/159/ES paredzētos zvejnieku nodarbinātības speciālos jautājumus. Par minētā Ministru kabineta noteikumu projekta izstrādi atbildīga Zemkopības ministrija, piesaistot Satiksmes ministriju, Labklājības ministriju, Veselības ministriju un VAS “Latvijas Jūras administrācija” (turpmāk – LJA).  2. Saskaņā ar Direktīvu 2018/131/ES dalībvalstīs līdz 2020. gada 16. februārim jāstājas spēkā normatīvajiem aktiem, kas izpildītu Direktīvas 2018/131/ES prasības, tas ir, 2006. gada Konvencijas par darbu jūrniecībā (turpmāk – MLC) 2014. gada grozījumu ieviešanu. MLC 2014. gada grozījumi pēc būtības jau ir ieviesti nacionālajos normatīvajos aktos ar Jūras kodeksa grozījumiem 2017. gadā (Likums “Grozījumi Jūras kodeksā” tika pieņemts 2017. gada 9.  novembrī un stājās spēkā 2017. gada 6. decembrī). Lai pilnībā pārņemtu Direktīvu 2018/131/ES, likumprojekts paredz, ka Jūras kodeksā tiek ietverta atsauce uz Direktīvu 2018/131/ES.  3. Starptautiskā Darba konference 2018.  gada 5. jūnijā apstiprināja grozījumus MLC kodeksā. Saskaņā ar MLC 15.panta 7.punktu grozījumi uzskatāmi par pieņemtiem 2020. gada 27. jūnijā un saskaņā ar MLC 15.panta 8.punktu stāsies spēkā 2020. gada 26. decembrī (grozījumi ir pieteikti tulkošanai Valsts valodas centram). Minētie MLC kodeksa grozījumi paredz, ka dalībvalstīm ir jānodrošina jūrnieku aizsardzība gadījumos, kad jūrnieki nonāk gūstā pirātisma un bruņotas laupīšanas rezultātā. Dalībvalstīm ir jānosaka nacionālajos normatīvajos aktos, ka minētajos gadījumos jūrnieka darba līgums turpinās un jūrniekam tiek maksāta darba alga. Pārejas noteikumos ir paredzēts, ka minētie grozījumi stāsies spēkā vienlaikus ar MLC atbilstošiem grozījumiem.  4. Jūras kodeksā ietvertais regulējums nosaka, ka ir atsevišķi jāuzskaita jūrnieku darbs naktī un par šo darbu ir atsevišķi jāaprēķina samaksa. Jūrnieku darba starptautiskais regulējums – tas ir, MLC, neparedz atsevišķu nakts darba uzskaiti jūrniekiem, ne arī īpašu darba samaksas aprēķināšanu par darbu naktī. Darbs nakts laikā ir uzskatāms kā normāli darba apstākļi uz kuģa, lai nodrošinātu kuģa operāciju nepārtrauktību, kas tiek ņemts vērā, nosakot jūrnieku darba samaksu. Darba nakts laikā uzskaite netiek piemērota arī citu valstu praksē darbā uz starptautiskajiem kuģiem (piemēram, Igaunija, Dānija, Norvēģija u.c.). Līdz ar to Latvijas kuģu īpašniekiem nav samērīgi obligāti noteikt šādu prasību. Jūrnieku darbā nakts laiks nav īpaši darba nosacījumi, kas ir atsevišķi jāizdala no normālā darba laika uzskaites un apmaksas, kā tas ir darbiniekiem, kas strādā krastā. Ar minētajiem grozījumiem Latvijas jūrnieki netiek diskriminēti, jo minētais atbilst starptautiskajam jūrnieku darba tiesisko attiecību regulējumam un starptautiskajai kuģošanas praksei. Minētie grozījumi tika saskaņoti ar jūrniekus un kuģu īpašniekus pārstāvošajām organizācijām. Ņemot vērā minēto, likumprojekts paredz to, ka jūrniekiem nakts darbs uz kuģiem netiek atsevišķi uzskaitīts un apmaksāts. Turpmāk nakts laika definīcija Jūras kodeksā tiks piemērota tikai attiecībā uz jauniešu darbu uz kuģa, kā to paredz MLC A1.1. standarts.  5. Starptautiskajā kuģošanas praksē jūrnieku darba samaksa starptautiskajā kuģošanā pārsvarā tiek noteikta darba līgumos kā konsolidētā darba samaksa. Ņemot vērā šo praksi, MLC B2.2. norādījumā arī paredzēti konsolidētās algas izmantošanas nosacījumi jūrnieku darba līgumos. Līdz ar to ir nepieciešams Latvijas normatīvajos aktos noregulēt konsolidētās algas noteikšanu arī jūrnieku, kas strādā uz Latvijas kuģiem, darbu līgumos. Ņemot vērā minēto, likumprojekts paredz, ka darba samaksa par darbu uz kuģa var tikt noteikta kā konsolidēta samaksa. Piemērojot konsolidēto darba samaksu kuģiem, uz kuriem attiecas MLC, likumprojekts paredz, ka ir jāņem vērā MLC norādījumos (B2.2. norādījums) ietvertie nosacījumi.  6. Šobrīd Jūras kodekss nosaka, ka Kuģu reģistrā nereģistrē kuģus, kas ir vecāki par 23 gadiem. Ņemot vērā kuģu īpašnieku izrādīto interesi par vecāku kuģu reģistrāciju Kuģu reģistrā, likumprojekts paredz Jūras kodeksa 8. pantā iespēju reģistrēt kuģu, kas ir vecāki par 23 gadiem, bet ne vecāki par 30 gadiem. Vienlaikus, lai nodrošinātu kuģošanas drošību un novērstu starptautiskajiem drošības standartiem neatbilstošu kuģu reģistrāciju, minētajiem kuģiem ir jāatbilst likumprojektā noteiktiem nosacījumiem (saistībā ar kuģa aizturēšanu un ostas valsts kontroles inspekcijām), izņemot kuģus, kuri tiek izmantoti tikai Latvijas ūdeņos un neveic starptautiskus reisus, pasažieru kuģus, kuri tiek izmantoti reisos starp Baltijas jūras ostām, un kuģus, kuri paredzēti valsts dienestu funkciju veikšanai. Ņemot vērā to, ka šie kuģi neveic starptautiskus reisus, nepastāv risks, ka tos varētu aizturēt ārvalstu ostas valsts kontroles inspekcija, kas savukārt varētu ietekmēt pārējo Latvijas karoga kuģu riska profilu.  7. Ar grozījumiem 8.¹ panta trešajā daļā tiek precizēta tādu peldošo konstrukciju definīcija, kas paredzētas noteiktu darbu veikšanai uz ūdens, bet, papildinot pantu ar ceturto daļu, tiek precizēts, ka tādas peldošās konstrukcijas, kas paredzētas sadzīves, atpūtas vai izklaides apstākļu nodrošināšanai uz ūdens, netiek reģistrētas Kuģu reģistrā.  8. Ar grozījumiem 12. pantā tiek papildināts to gadījumu uzskaitījums, kādos kuģu reģistrators anulē kuģa apliecības un izslēdz kuģi no Kuģu reģistra. Grozījums nepieciešams, lai ieraksti Kuģu reģistrā saturētu aktuālu informāciju.  9. Ar grozījumiem 12.pantā tiek precizēts kuģa īpašnieka, kura īpašumā ir vairāki kuģi, pienākums samaksāt par LJA sniegtajiem pakalpojumiem, paredzot, ka izslēdzot no Kuģu reģistra vienu kuģi, ir jāsamaksā arī nenomaksāti rēķini par citiem tā paša īpašnieka kuģiem. Šāds grozījums ir nepieciešams, lai nodrošinātu kuģa īpašnieka normatīvajā regulējumā noteikto pienākumu samaksāt par tam sniegtajiem LJA pakalpojumiem. Savlaicīga un pilnīga samaksa par LJA valsts pārvaldes uzdevumu ietvaros sniegtajiem pakalpojumiem veido LJA budžetu un ir būtiska LJA darbības nodrošināšanai. Pamatojoties uz LJA līdzšinējo praksi, tai skaitā izvērtējot samērīgumu, secināms, ka minētais nosacījums ir samērīgākais un efektīvākais līdzeklis, lai panāktu kuģa īpašnieka normatīvajos aktos noteikto saistību izpildi attiecībā uz samaksas veikšanu par tā kuģiem sniegtajiem LJA pakalpojumiem.  10. Atbilstoši grozījumiem 1976. gada Konvencijā par atbildības ierobežošanu attiecībā uz jūras prasībām, kas pieņemti ar IMO Juridiskās komitejas 2012. gada 19. aprīļa Rezolūciju LEG.5(99), ar likumprojektu tiek grozīti 69. panta pirmajā un otrajā daļā, un 95. pantā noteiktie kuģa īpašnieka atbildības ierobežojuma apmēri (likumprojekta 4. un 5. pants).  11. Likumprojekts paredz redakcionālu precizējumu Jūras kodeksa 270. panta trešajā daļā. Šobrīd likums paredz, ka LJA veic vraka norobežošanu, lai gan LJA nav tādu iespēju praksē to veikt un LJA to neveic. LJA organizē vraka norobežošanu. No Jūras kodeksa 270.panta izriet, ka vraka īpašnieks ir atbildīgs par izmaksām par vraka aizvākšanu. Ir jāprecizē tiesību norma, lai arī attiecībā uz gadījumiem, kad LJA nekavējoties organizē vraka aizvākšanu, būtu konkrēti noteikts, ka kuģa īpašnieka pienākums segt vraka aizvākšanas izmaksas saglabājas. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Latvijas Jūras administrācija”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Latvijas Kuģu reģistrā reģistrēto kuģu īpašnieki.  2. Latvijas un ārvalstu jūrnieki, kas tiek pieņemti darbā uz Latvijas kuģiem, tai skaitā, zvejnieki, kas strādā uz Latvijas zvejas kuģiem, un jūrnieki, kuri strādā uz kuģiem, kas kuģo tikai Latvijas ūdeņos (piemēram, Latvijas ostās). Latvijā ir aptuveni 13 000 sertificēti jūrnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV.** **Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojektā paredzēts pilnvarojums Ministru kabinetam izdot noteikumus par zvejnieku nodarbināšanas kārtību, veselības pārbaužu veikšanu, veselības aprūpes nodrošināšanu un darba apstākļiem darbam uz zvejas kuģa. |
| 2. | Atbildīgā institūcija | Zemkopības ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1. Padomes Direktīvu (ES) 2017/159 (2016. gada 19. decembris), ar ko īsteno Nolīgumu, ar ko īsteno Starptautiskās Darba organizācijas 2007. gada Konvenciju par darbu zvejniecībā, kas noslēgts 2012. gada 21. maijā starp Eiropas Savienības Lauksaimniecības kooperatīvu vispārējo konfederāciju (COGECA), Eiropas Transporta darbinieku federāciju (ETDF) un Eiropas Savienībā darbojošos Zvejnieku saimniecību nacionālo organizāciju asociāciju (Europêche). (publicēta “Eiropas Savienības Oficiālajā Vēstnesī” L 25/12, 31.01.2017.)  2. Padomes 2018. gada 23. janvāra Direktīva 2018/131/ES, ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) nolīgumu grozīt Direktīvu 2009/13/EK saskaņā ar 2006. gada Konvencijas par darbu jūrniecībā 2014. gada grozījumiem, ko Starptautiskā Darba konference apstiprināja 2014. gada 11. jūnijā. (publicēta “Eiropas Savienības Oficiālajā Vēstnesī” L 22/28, 26.01.2018.) |
| 2. | Citas starptautiskās saistības | Grozījumi 2006. gada Konvencijas par darbu jūrniecībā (MLC) Kodeksā, ko 2018. gada 5. jūnijā apstiprināja Starptautiskā Darba konference. Saskaņā ar MLC 15.panta 7.punktu grozījumi uzskatāmi par pieņemtiem 2020. gada 27. jūnijā un saskaņā ar MLC 15.panta 8.punktu stāsies spēkā 2020. gada 26. decembrī.  Grozījumi 1976. gada Konvencijas par atbildības ierobežošanu attiecībā uz jūras prasībām 1996. gada protokolā (2012. gada 19. aprīļa IMO Juridiskās komitejas Rezolūcija LEG.5(99)). |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Padomes Direktīvu (ES) 2017/159 (2016. gada 19. decembris), ar ko īsteno Nolīgumu, ar ko īsteno Starptautiskās Darba organizācijas 2007. gada Konvenciju par darbu zvejniecībā, kas noslēgts 2012. gada 21. maijā starp Eiropas Savienības Lauksaimniecības kooperatīvu vispārējo konfederāciju (COGECA), Eiropas Transporta darbinieku federāciju (ETDF) un Eiropas Savienībā darbojošos Zvejnieku saimniecību nacionālo organizāciju asociāciju (Europêche) (publicēta “Eiropas Savienības Oficiālajā Vēstnesī” L 25/12, 31.01.2017.) | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2017/159/ES 4.pants | Projekta 14. un 15.pants | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2017/159/ES pielikuma 2.panta 1.punkts | Projekta 13.pants |
| Direktīvas 2017/159/ES pielikuma 1.panta f) punkts | Projekta 7.pants |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | |
| Cita informācija | Pārējās Direktīvas 2017/159/ES tiesību normas tiks pārņemtas ar Ministru kabineta noteikumiem, kuri tiks izdoti līdz 2019. gada 15. novembrim saskaņā ar likumprojektā ietverto deleģējumu. | | |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Padomes 2018. gada 23. janvāra Direktīva 2018/131/ES, ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) nolīgumu grozīt Direktīvu 2009/13/EK saskaņā ar 2006. gada Konvencijas par darbu jūrniecībā 2014. gada grozījumiem, ko Starptautiskā Darba konference apstiprināja 2014. gada 11. jūnijā. (publicēta “Eiropas Savienības Oficiālajā Vēstnesī” L 22/28, 26.01.2018.) | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2018/131/ES 3.panta 1.punkts | Projekta 15.pants | Direktīvas normas pārņemtas pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | |
| Cita informācija | Direktīvas 2018/131/ES pielikumā ietvertās tiesību normas ir pārņemtas ar Likuma “Grozījumi Jūras kodeksā”, kas pieņemts 2017. gada 9. novembrī un stājās spēkā 2017. gada 6. decembrī, 5.-8.pantu. | | |

|  |  |  |
| --- | --- | --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Grozījumi 2006. gada Konvencijas par darbu jūrniecībā (MLC) Kodeksā, ko 2018. gada 5. jūnijā apstiprināja Starptautiskā Darba konference.  2012. gada 19. aprīļa grozījumi 1976. gada Konvencijas par atbildības ierobežošanu attiecībā uz jūras prasībām 1996. gada protokolā (LLMC 1996). | |
| A | B | A |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| MLC Kodeksa grozījumi par Standartu A2.1. | 10.pants | Starptautiskās saistības tiek izpildītas pilnībā. |
| MLC Kodeksa grozījumi par Standartu A2.2. | 10.pants | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |  |
| LLMC 1996 3. pants | 4., 5. pants | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |  |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Projekts 2019.gada 30.aprīlī publicēts Satiksmes ministrijas tīmekļa vietnē www.sam.gov.lv sadaļā "Sabiedrības līdzdalība", tādējādi dodot iespēju sabiedrībai līdzdarboties tiesību akta izstrādes procesā. |
| 3. | Sabiedrības līdzdalības rezultāti | Iebildumi netika saņemti. No Ventspils brīvostas pārvaldes tika saņemts priekšlikums neattiecināt kuģu vecuma ierobežojumus arī Latvijas ostu pārvalžu īpašumā reģistrētajiem kuģiem, kas ir nepieciešami to funkciju veikšanai, kas ir ticis ņemts vērā atbilstoši precizējot attiecīgo tiesību normu. |
| 4. | Cita informācija | Saskaņā ar MLC noteikto MLC Kodeksa grozījumu pieņemšanas kārtību, MLC Kodeksa grozījumu izstrādē un pieņemšanā piedalījās konvencijas dalībvalstu valdības, kā arī kuģu īpašnieku un jūrnieku pārstāvji. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās VAS “Latvijas Jūras administrācija”, Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros.  Saistībā ar projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Iesniedzējs:

Satiksmes ministrs T.Linkaits

Vīza:

valsts sekretāra p.i. Dž.Innusa